Data was extracted from:https://www.infomed.co.il/treatments/kidney-biopsy/

1 דקות קריאה
כללי
שאלות ותשובות
מאמרים
מטרת ביצוע ביופסיה כליה
לאתר מחלת כליות כאשר נמצאה נוכחות של דם או חלבון בשתן או כאשר הכליות אינן מתפקדות כראוי.
לבחון בעיות בכליות אשר אותרו במהלך ביצוע בדיקת אולטרה סאונד או בדיקת סי. טי. של הכליות.
ניטור מחלת כליות על מנת לבחון את יעילות הטיפול.
לבחון האם כליה מושתלת מתפקדת כראוי.
תהליך הטיפול
ביופסיה כליה מבוצעת על ידי החדרת מחט אורכה באזור הגב (הכסל) אל תוך הכליה. הליך זה מכונה ביופסיה מלעורית של הכליה. דגימה של רקמה נלקחת מן הכליה ונשלחת אל המעבדה. הדגימה נבדקת תחת המיקרוסקופ. הדגימה יכולה לסייע לרופא המטפל בך לבחון מהי רמת הבריאות של הכליות שלך ולחפש אחר בעיות אפשריות.
שתי הכליות ממוקמות משני צידי עמוד השדרה, באזור הגב התחתון. הכליות מסייעות לגוף שלך לאזן את הנוזלים, המלחים והמינרלים הנמצאים בדם שלך. כמו כן הכליות אחראיות על סינון הפסולת מן הדם ועל ייצור השתן.
ביופסיה כליה מבוצעת על מנת לאתר בעיות בכליות. ייתכן אף כי הביופסיה תבוצע בעקבות ממצאים שנמצאו לאחר ביצוע בדיקות אחרות לאיתור מחלות בכליות, כגון בדיקות דם ושתן, אולטרה סאונד, או סריקת טומוגרפיה ממוחשבת (CT).
במידה ועולה חשד להמצאות גידול סרטני בכליות, לא תבוצע ביופסיה וזאת על מנת למנוע את הסיכוי להתפשטות הסרטן.
סיכונים
ישנו סיכוי קטן לבעיות חמורות עקב ביופסיה כליה, אך יש לזכור כי הן נדירות.
1. דימום לתוך השריר שיכול לגרום לכאב
2. דימום לתוך הכיליה
3. זיהום של העור באתר הביופסיה
4. כריסת ריאה (פנאומוטורקס)
5. פציעת כלי דם גדול , שייתכן ויצריך עירוי דם, חסימת כלי הדם או ניתוח. מהלך זה נדיר מאוד.
שייך לתחום: ניתוחים בתחום
כירורגיה